Emil Kjeldgaard Petersen og Johan Birklykke fra Jetsmark Sogns Jagtforening ved Pandrup er blevet udtaget til EM i skeetskydning. De to nordjyske juniorskytter udgør sammen med Alexander Karlsen fra København det danske juniorlandshold, som skal til EM i Maribor i Slovenien. EM i skeetskydning finder sted den 17.-23. juli. Forårets resultater tyder på, at det er et stærkt juniorlandshold, som tager afsted til EM, og der skulle være chancer for medaljer både som hold og individuelt. Forrige weekend satte Johan Birklykke ny, officiel, dansk juniorrekord med 122 træffere ud af 125 mulige træffere.
To nordjyske juniorskytter fra Jetsmark Sogns Jagtforening er blevet udtaget til EM i skeetskydning. De to nordjyder udgør sammen med en københavner det danske juniorlandshold ved EM i Slovenien.